રાજકોટની સોની બજારને કલંકિત કરતી આ ઘટના અંગે પ્રાપ્ત વિગતો મુજબ શહેરના લક્ષ્મીવાડીમાં રહેતા અને બેંકમાં ગોલ્ડ વેલ્યુઅર તરીકે ધંધો કરતા જગદીશભાઈ હરિલાલ રાણપરા નામના સોની વૃધ્ધે એ ડિવિઝન પોલીસ સ્ટેશનમાં સોની જ્ઞાતિના ઝાલાવાડી સોની સમાજના પ્રમુખ દિલીપભાઈ મણીભાઈ રાણપરા સામે નોંધાવેલી ફરિયાદમાં જણાવ્યું હતું કે ગત તારીખ 12ના રાત્રીના પેલેસ રોડ ઉપર વી કે જવેલર્સ નજીક ફૂટપાથ પાસે તેઓ રાજેશભાઈ પારેખ, દિનેશભાઇ, રાજેશભાઈ તલસાણીયા, મારા સગાભાઇ સુરેશભાઈ તથા પ્રવીણભાઈ ફીચડીયા સહિતનાઓ બેઠા હતા અને દિવાળી નિમિતે સોની સમાજના જરૂરિયાતમંદ લોકોને મીઠાઈ આપવા અંગે ચર્ચા કરતા હતા ત્યારે દિલીપભાઈ ધસી આવ્યા હતા અને ખુરશી ઉપર બેસી ગયા હતા ઉશ્કેરાઈને ગાળો બોલવા લાગ્યા હતા ત્યાં હાજર તમામને ગાળો ભાંડી ત્યાંથી ઉભા થઈને જતા જતા પથ તું અને તારો ભાયો, દિનુમામો, અરવિંદ બધા આવી જોવો બજારમાં હું જોઈ લવ છું તમે કેમ સોની બજારમાં આવો છો, તમને પતાવી દેવા છે પથ તેમ કહી જાનથી મારી નાખવાની ધમકી આપી ત્યાં હાજર લોકોએ સમજાવતા ત્યાંથી જતા રહ્યા હતા આ અંગે આગેવાનો સાથે વાતચીત કરી પોલીસ કમિશ્નરને અરજી આપી હતી.